stanford-oval/wikipedia huggingface dataset:
Uno (korttipeli)
Muunnoksia

Rajoittamaton nosto (tai enemmän kuin yhteen rajoitettu nosto): Kortteja voi nostaa niin kauan, kunnes saa sopivan kortin tai ei enää halua nostaa. Nostot voidaan myös rajoittaa tai pakottaa tiettyyn määrään.
Usean kortin lyöminen : Voi lyödä useita kortteja, jotka sopivat poistopakkaan väriltään tai tyypiltään (numero tai erikoiskortti). Peli voi tai ei voi loppua siten, että pelaaja lyö useamman kortin yhtä aikaa.
Tämän muunnos: voi lyödä yhden samaa väriä tai kaikki samat numerot.
Ratsastus: sinisen seiskan päälle voi lyödä keltaisen seiskan ja siihen vielä keltaisen kuutosen.
Kertautuva vaikutus : Jos lyö useita erikoiskortteja, niiden vaikutus kertautuu. Esimerkki: pelaaja lyö kaksi nosta kaksi -korttia, joten seuraava nostaa neljä korttia.
Jos poistopakassa on jo plus 2, ja siihen lyö plus 2:n, pitää seuraavan nostaa 4 eikä itse joudu nostamaan yhtään
Erilainen pistelasku: Voittaja saa nolla pistettä, muut saavat korttiensa pisteet. Se, joka ensimmäisenä saa 500 pistettä, häviää. Nyt joko hävinnyt putoaa jatkosta ja muut jatkavat voittoon asti, tai voittaja on se, jolla on vähiten pisteitä.
Joukkue-Uno: Parillinen määrä pelaajia; joukkueessa on kaksi pelaajaa, jotka eivät istu vierekkäin. Pelataan kuten yksilö-Unoa, mutta joukkueessa. Joukkue voittaa tai häviää.
Huijaus-Uno: Kortit tai kortti lyödään selkäpuoli ylöspäin ja kerrotaan, mikä kortti on päällimmäinen. Esimerkiksi: "kolme sinistä, päällimmäinen nelonen", vaikka löisi punaiset kortit. Nyt seuraava voi hyväksyä lyönnin tai epäillä huijausta. Jos epäily on perätön, joutuu nostamaan kaksi. Jos epäily on oikein, huijaaja joutuu nostamaan kaksi ja ottamaan lyömänsä kortit takaisin.
0-7: Jos pelaaja lyö pöytään kortin 7, pelaajan täytyy vaihtaa kättä valitsemansa pelaajan kanssa. Jos pelaaja lyö pöytään kortin nolla, joutuvat kaikki pelaajat vaihtamaan kättä yhden pelaajan verran eteenpäin pelattavaan suuntaan, esim: A-B-C-D-A.
Aiheesta muualla

Kuvia tai muita tiedostoja aiheesta Uno Wikimedia Commonsissa
Mattelin virallinen UNO-sivu (englanniksi)
Uno Board Game Geek -sivustolla. (englanniksi)
Vantaan Energia -areena

| Vantaan Energia -areena |
| --- | --- |

Rakennuksen tiedot
Sijainti:  Rajatorpantie 23, 01600 Vantaa  (Myyrmäen kaupunginosa)
Koordinaatit:  60.2599°N, 24.8387°E
Avattu:  2006
Arkkitehti:  Jukka Siren
Käyttäjät
 EräViikingit, Pussihukat 
Katsojakapasiteetti
 2 600 (istumapaikat), 3 500 (kapasiteetti) 
Kentän mitat
 lattiapinta-ala 41x60 m,  vapaa korkeus 12,5 m 
Lisää rakennusartikkeleitaArkkitehtuurin teemasivulla
Vantaan Energia-areena on Vantaan Myyrmäessä sijaitseva vuonna 2006 valmistunut lattiapinta-alaltaan 2 500 neliömetrin monitoimihalli, jonka katsojakapasiteetti on 3 500. Hallin sponsorina on energiayhtiö Vantaan Energia. Hallissa järjestetään urheilutapahtumien lisäksi muun muassa messuja ja konsertteja.
Vantaan Energia-areena on Suomen koripallomaajoukkueen pääasiallinen kotihalli (vuodesta 2007). Vuonna 2009 valtion liikuntaneuvosto valitsi hallin Vuoden liikuntapaikaksi. Vantaan ainoa miesten pääsarjatason koripalloseura Pussihukat pelasi kotiottelunsa hallissa.
Vantaan Energia-areenan läheisyyteen hahmoteltiin 2010-luvun alkupuolella hotelli- ja hyvinvointialan lisärakentamista.
Nykyään helsinkiläinen Salibandyliiga-joukkue EräViikingit pelaa kotiottelunsa hallissa.
Aiheesta muualla

Energia-areenan kotisivut (Arkistoitu – Internet Archive)
Energia-areenasta ja urheilupuistosta (jossa areena sijaitsee) otettuja valokuvia (Arkistoitu – Internet Archive)
Valkoinen

Valkoista väriä.
Valkoinen on väri, joka aistitaan, kun esine heijastaa kaikkia värisävyjä. Valkoinen valo sisältää kaikkia näkyviä sähkömagneettisen säteilyn taajuuksia yhtä paljon.
Luonnossa jotkin pohjoisten leveysasteiden nisäkkäät muuttuvat talvisin valkoisiksi.
Käyttö ja symboliikka

Valkoinen symboloi viattomuutta, puhtautta ja iloa.
Kristinuskossa valkoinen on sielullisuuden, taivaallisen rauhan ja Jumalan rakkauden vertausväri.
Nimitystä valkoinen käytetään länsimaissa usein vaaleaihoisista, euripidistä syntyperää olevista ihmisistä, joiden ihon väri itse asiassa vaihtelee vaaleanpunaisesta vaaleanruskeaan.
Kiinalaisessa ja intialaisessa perinteessä valkoinen on surun, kuoleman ja kummitusten väri.
Valkoinen on hääpuvun perinteinen väri sekä länsimaisissa että japanilaisissa häissä.
Politiikassa valkoinen on yhdistetty usein vastavallankumouksellisuuteen, jolloin se on vastakohta vallankumouksen punaiselle värille. Esimerkiksi Suomen ja Venäjän sisällissodissa olivat vastakkain valkoinen ja punainen armeija.
Valkoista lippua käytetään ilmaisemaan luovuttamista, aselepoa, tai rauhanomaista aikomusta.
Valkoinen on shakissa ja gossa toinen vastapuoli, toinen on musta.
Lumivalkoinen, valkea kuin lumi, käytetään usein runollisissa vertauksissa tai kun halutaan korostaa värin puhtautta.
Maalarinvalkoinen, teollisuusvalkoinen ja antiikkivalkoinen ovat sävytettyjä valkoisia värejä, joita yleisesti käytetään rakennusten maalauksissa, esim. seinien ja listojen värinä puhtaan valkean sijasta.
Värikoordinaatit

RGB :
R: 255
G: 255
B: 255
(heksadesimaalimuodossa #FFFFFF)
CMYK :
C: 0
M: 0
Y: 0
K: 0
HSV :
H: 0
S: 0
V: 100
Aiheesta muualla

Wikimedia Commonsissa on kuvia tai muita tiedostoja aiheesta .
coloria.net - valkoinen
Vantaa Hockey Team

Vantaa Hockey Team (VHT, Vantaa HT) oli vantaalainen jääkiekkoseura vuosina 1989–1993.
Vantaalle oli tarve saada menestyksekäs joukkue sen jälkeen, kun Vantaan Kiekko oli pudonnut jääkiekon I-divisioonasta kauden 1987–1988 jälkeen. Siten koottiin Vantaa Hockey Team yhdistämällä Länsimäen Kiekon (LÄ-KI), Tikkurilan Jää-Veikkojen (TJV) ja Etelä-Vantaan Urheilijoiden (EVU) edustusjoukkueita B-junioritasolta alkaen. Vantaan Kiekko halusi jäädä yhdistymisen ulkopuolelle.
Seura pelasi yhden kauden jääkiekon II-divisioonassa 1989–1990, ja nousi kauden päätteeksi I-divisioonaan. Seura pelasi yhteensä kolme kautta Suomen toiseksi korkeimmalla sarjatasolla I-divisioonassa vuosina 1990-1993. Kaudella 1990–1991 se sijoittui sarjan kolmanneksi, seuraavalla yhdeksänneksi ja viimeisellä kymmenenneksi. Seurahistorian suurin pistemies oli kaikki neljä kautta seurassa pelannut Veli-Pekka Kinnunen, joka keräsi 122 ottelussa tehot 48+85=133.
1990-luvun puolen välin paikkeilla seuran toiminta alkoi hiipua talousvaikeuksien vuoksi. VHT oli lopulta yhdessä Vantaan Kiekon kanssa pohjana Kiekko-Vantaan synnylle 1994.
Aiheesta muualla

Vantaa Hockey Team Eliteprospects-verkkosivustolla
Slippin’ and Slidin’

| ”Slippin’ and Slidin’” Little Richard |
| --- | --- | --- |

Singlen tiedot
 Albumilta: Here’s Little Richard
 A-puoli: ”Long Tall Sally”
 Julkaistu: maaliskuu 1956
 Tekijä(t): Little Richard, Edwin Bocage (Eddie Bo), Al Collins, James Smith
 Tyylilaji: rock and roll, R&B
 Kesto: 02.10
 Levy-yhtiö: Specialty Records
Little Richardin muut singlet
| ”Tutti Frutti” 1955 | ”Slippin’ and Slidin’” 1956 | ”Rip It Up” 1956 |
Slippin’ and Slidin’ on Little Richardin, Eddie Bon, Al Collinsin ja James Smithin kirjoittama musiikkikappale. Sen julkaisi Eddie Bo nimellä ”I’m Wise” vuonna 1956, mutta kappale tunnetaan parhaiten Little Richardin esittämänä ”Slippin’ and Slidin’” -nimisenä versiona. Se julkaistiin singlekappaleen ”Long Tall Sally” B-puolella samana vuonna. Kappale ilmestyi myös hänen esikoisalbumillaan Here’s Little Richard.
”Slippin’ and Slidin’” ylsi Yhdysvaltain Billboard Hot 100 -listalla sijalle 33 ja R&B Singles -listalla sijalle 2.
Kappaleesta tehtyihin cover-versiohin lukeutuvat muun muassa Buddy Hollyn, Otis Reddingin, Johnny Winterin ja John Lennonin esitykset.
Käännös suomeksi
Vampulan kirkonkylä

| Vampulan kirkonkylä |
| --- | --- |

Kaupunki:  Huittinen
Väkiluku:  447 (2021)
Postinumero(t):  32610
Vampulan kirkonkylä eli Sallila on entisen Vampulan kunnan hallinnollinen keskus. Nykyään Vampulan kirkonkylä kuuluu Huittisten kaupunkiin. Vampulan kirkonkylän väkiluku oli 447 vuonna 2021.
Salillan pohjoispuolella virtaava Loimijoki on keskusta-alueen kaunistus niin kesällä kuin talvellakin. Sallilassa sijaitsee Vampulan ainoa koulu, Sallilan koulu, jonka yhteydessä on leikkikenttä ja jääkiekkokaukalo. Lisäksi kylässä on Vampulan kirkko, kirjasto, kauppa, pankki ja muutama muu palvelupiste.
Kylän pohjoispuolella virtaava Loimijoki on keskusta-alueen kaunistus niin kesällä kuin talvellakin. Sekä kirkko että Vampulan nykyinen ainoa koulu, samoin kuin kirjasto ja kunnantalo, kauppa, pankki ja muutama muu palvelupiste sijaitsevat kaikki Sallilassa.
Historia

Muinaislöytöjen mukaan Sallilassa on ollut asutusta jo noin vuonna 3000 eaa., mutta vakiintunut asutus on muodostunut tiettävästi joskus 500–1000 jaa. Alue on entistä merenpohjaa ja antoi näin erinomaiset mahdollisuudet maanviljelylle ja karjanhoidolle ja soveltui myös tukinuittoon. Ensimmäinen kauppa perustettiin 1860-luvulla.
Vampulan ensimmäinen koulu rakennettiin Sallilaan Kylämäelle vuonna 1880. Lisärakennukset valmistuivat vuosina 1903 ja 1926, jolloin koulussa oli alakansakoulu, veistosali sekä opettajien asunnot. Opettajilla oli myös oma talli, navetta ja perunamaa. Peruskoulu aloitti Vampulassa 1. elokuuta 1973. Nykyisen muotonsa koulu sai vuonna 1978, jolloin vanhan tilalle rakennettiin täysin uusi.
Vampulan ensimmäisen kirjaston perusti vuonna 1862 pastori Creutlein kirkon sakaristoon. Vuonna 1917 kunta perusti kantakirjaston Sallilan kansakoululle seurakunnan luovuttamista kirjoista. Myöhemmin kirjasto siirrettiin kunnantalolle. Vuonna 1980 kirjasto sai oman kiinteistön Sallilan koulun viereen. Koulun laajennettua vuonna 1997 kirjasto siirtyi nykyiselle paikalle vanhan Säästöpankin kiinteistöön.
Speedway GP

Speedway GP (eng. Speedway Grand Prix) on Speedway-moottoriurheilun MM-sarja.
Sarjassa ajetaan eri radoilla, eri maissa ja kuljettajia on eri maista. Suomalaisia GP-sarjassa ajaneita kuljettajia ovat Kaj Laukkanen vuonna 2004. Yksittäisiä osakilpailuja ovat ajaneet mm. Joonas Kylmäkorpi, Kauko Nieminen ja Timo Lahti.
Suomessa järjestettiin vuosina 2014–2015 kaksi Speedwayn MM-osakilpailua, Tampereen Ratinan stadionilla.
Kaudella 2016 ajettiin 11 osakilpailua, ja maailmanmestariksi kruunattiin 4. kerran 46-vuotias yhdysvaltalainen Greg Hancock. 
Kaudella 2017 ajettiin 12 osakilpailua ja maailmanmestaruus meni Jason Doylelle.
Sirkan kansakoulu

Sirkan kansakoulu voi tarkoittaa seuraavia kansakouluja:
Sirkan kansakoulu (Kittilä)
Sirkan kansakoulu (Pello)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sirkan kansakoulu”, voi hakea sivunnimihaulla, laajalla sivunnimihaulla tai tekstihaulla.
USSPACECOM

| United States Space Command |
| --- | --- |
 Tunnus
Toiminnassa:  23. syyskuuta 1985 – 1. lokakuuta 2002 29. elokuuta 2019 –
Valtio:   Yhdysvallat
Rooli:  Unified Combatant Command
Osa joukkoa:  Yhdysvaltain puolustusministeriö
Tukikohta:  Petersonin lentotukikohta, Colorado
Komentajat
Nykyinen komentaja:  kenraali John W. Raymond
USSPACECOM (lyh. United States Space Command) on Yhdysvaltain puolustusministeriön alainen asevoimien sotatoimialueen päämaja (engl. Unified Combatant Command, lyh. COCOM), joka vastaa eri asehaarojen avaruussodankäyntiin liittyvistä toiminnoista.
Päämaja perustettiin ensikertaa syyskuussa 1985, ja lakkautettiin asevoimien syyskuun 11. päivän terroritekojen jälkeisessä uudelleenorganisoinnissa lokakuussa 2002, jolloin sen toiminnot yhdistettiin U.S. Strategic Commandin alaisuuteen. USSPACECOM perustettiin uudelleen erillisenä sotatoimialueen päämajana (COCOM) elokuussa 2019.
Historia > 1985–2002

Yhdysvaltain puolustushaarakomentajien neuvosto perusti USSPACECOMin syyskuussa 1985. Uuden päämajan vastuualueeksi määritettiin Yhdysvaltain asevoimien eri asehaarojen avaruussodankäyntiin liittyvät tehtävät. Perustamisen taustalla oli muutamia tekijöitä. Presidentti Ronald Reaganin ajama Strategic Defense Initiative (SDI) -hanke, jonka toteuttamisen arvioitiin soveltuvan hyvin erillisen sotatoimialueen päämajan tehtäväksi. Asevoimat oli myös poliittisen paineen alla sen harjoittaman avaruustoiminnan jakamiseksi tasaisemmin ilma-, maa- ja merivoimien välillä, sillä ilmavoimat hallinnoi 70 prosenttia puolustusministeriön avaruushankkeista ja 80 prosenttia alan rahoituksesta 1980-luvun puolivälissä.
Päämaja lakkautettiin asevoimien syyskuun 11. päivän terroritekojen jälkeisessä organisaatiouudistuksessa lokakuussa 2002, jolloin sen toiminnot yhdistettiin U.S. Strategic Commandin alaisuuteen.
Historia > Uudelleenperustaminen vuonna 2019

USSPACECOMin uudelleenperustamisen taustalla oli Yhdysvaltain presidentti Donald Trumpin maaliskuusta 2019 ajama esitys erillisten avaruusvoimien perustamisesta Yhdysvaltain asevoimien uudeksi asehaaraksi. Trump käynnisti Space Commandin perustamisjärjestelyt 18. joulukuuta 2018 antamallaan käskyllä.
Sotatoimialueen päämajana (COCOM) perustettu U.S. Space Command aloitti toimintansa 29. elokuuta 2019, komentajanaan ilmavoimien kenraali John Raymond, joka palvelee myös Air Force Space Commandin komentajana. Space Commandin toiminta käynnistyi väliaikaisesti Coloradon Petersonin lentotukikohtaan perustetussa esikunnassa, missä sen palvelukseen siirtyi noin 300 henkilöä. Space Commandin tilivuoden 2020 budjetiksi esitettiin 83,8 miljoonaa dollaria, josta 8,2 miljoonaa olisi uutta rahoitusta ja 75,6 miljoonaa muista kohteista siirrettyä.
Toimintaympäristö, johon päämaja uudelleenperustettiin vuonna 2019 oli huomattavasti muuttunut vuoden 2002 tilanteeseen nähden, sillä Yhdysvaltojen asevoimien riippuvuus niiden käytössä olevista satelliittijärjestelmistä oli huomattavasti kasvanut, kun muut supervallat, kuten Venäjä ja Kiina olivat kehittäneet satelliitteja vastaan omia elektronisia ja kineettisiä asejärjestelmiään.
Päämajan alaisuuteen sijoitettiin Kalifornian Vandenbergin lentotukikohdan Combined Space Operations Centerissä toimiva Combined Force Space Component Command (CFSCC) ja Coloradon Schrieverin lentotukikohdassa toimiva Joint Task Force Space Defense (JTF-SD). CFSCC:n alaisuudessa oli USSPACECOMin perustamisen aikaan yli 70 ilmavoimien, maavoimien ja laivaston avaruussodankäyntiin keskittyvää joukko-osastoa, joiden vastuisiin kuuluivat muun muassa GPS-järjestelmän ylläpito ja asevoimien tietoliikennesatelliitit. Uutena organisaationa perustetun JTF-SD:n tehtävänä oli Yhdysvaltain salaisen National Space Defense Centerin ylläpitäminen yhdessä Yhdysvaltain eri tiedustelutoimijoiden kanssa. JTF-SD:n tehtäviin kuuluu myös Yhdysvaltain satellittiarsenaalin puolustaminen sitä vastaan tehdyiltä hyökkäyksiltä. Päämaja työskentelee myös läheisessä yhteistyössä tiedusteluvirasto NRO:n kanssa.
Uudelleenperustetun USSPACECOMin päätukikohdaksi olivat ehdokkaina sen perustamisen yhteydessä Alabaman Redstone Arsenal, Kalifornian Vandenbergin lentotukikohta sekä Coloradossa sijaitsevat Petersonin-, Buckleyn-, Cheyenne Mountainin- ja Schrieverin lentotukikohdat.
Komentajat > 1985–2002

| Järjestysluku | Kuva | Nimi | Viran alkanut | Virka päättynyt | Viite |
| --- | --- | --- | --- | --- | --- |
| 1. |  | Kenraali Robert T. Herres | 23. syyskuuta 1985 | 5. helmikuuta 1987 |  |
| 2. |  | Kenraali John L. Piotrowski | 6. helmikuuta 1987 | 30. maaliskuuta 1990 |  |
| 3. |  | Kenraali Donald J. Kutyna | 1. huhtikuuta 1990 | 30. kesäkuuta 1992 |  |
| 4. |  | Kenraali Charles A. Horner | 30. kesäkuuta 1992 | 12. syyskuuta 1994 |  |
| 5. |  | Kenraali Joseph W. Ashy | 13. syyskuuta 1994 | 26. elokuuta 1996 |  |
| 6. |  | Kenraali Howell M. Estes III | 27. elokuuta 1996 | 13. elokuuta 1998 |  |
| 7. |  | Kenraali Richard B. Myers | 14. elokuuta 1998 | 22. helmikuuta 2000 |  |
| 8. |  | Kenraali Ralph E. Eberhart | 22. helmikuuta 2000 | 1. lokakuuta 2002 |  |
Komentajat > 2019–

| Järjestysluku | Kuva | Nimi | Viran alkanut | Virka päättynyt | Viite |
| --- | --- | --- | --- | --- | --- |
| 1. |  | Kenraali John W. Raymond | 29. elokuuta 2019 |  |  |
Aiheesta muualla

USSPACECOMin virallinen verkkosivu
Vuosina 1985–2002 toimineen USSPACECOMin tunnus.
USSPACECOMin elokuun 2019 perustamistilaisuus. Kuvassa ovat vasemmalta oikealle: kenraali Raymond, puolustusministeri Esper, presidentti Trump ja varapresidentti Pence.
Slipping Through My Fingers

| ”Slipping Through My Fingers” Abba |
| --- | --- | --- |

Kappaleen tiedot
 Albumilta: The Visitors
 Äänitetty : 16. – 19. maaliskuuta 1981
 Julkaistu: 1981
 Tuottaja(t): Benny Andersson Björn Ulvaeus
 Tyylilaji: pop
 Kesto: 03.53
 Levy-yhtiö: Polar Music
The Visitorsin muut kappaleet
| ”Two for the Price of One” 7. | ”Slipping Through My Fingers” 8. | ”Like an Angel Passing Through My Room” 9. |
Slipping Through My Fingers on ruotsalaisen Abba-yhtyeen musiikkikappale vuodelta 1981. Kappaleen sävelsivät ja sanoittivat Benny Andersson ja Björn Ulvaeus. Se julkaistiin The Visitors -studioalbumilla 30. marraskuuta 1981 sekä singlenä Japanissa kesäkuussa 1981. Singlen b-puolella on musiikkiraidan sijaan kuva Abban jäsenistä.
”Slipping Through My Fingers” kertoo lapsen nopeasta varttumisesta hänen vanhempiensa näkökulmasta. Sanoituksen inspiroi Björn Ulvaeuksen ja Agnetha Fältskogin seitsenvuotias tytär Linda. Päälaulaja on Agnetha Fältskog.
Abba levytti kappaleesta espanjankielisen version ”Se me está escapando”.
”Slipping Through My Fingers” valittiin mukaan Mamma Mia! -musikaalielokuvaan, jossa sen esittää Meryl Streep.
”Slipping Through My Fingers” -kappaleen saksankielisen version ”Durch meine Finger rinnt die Zeit” ovat levyttäneet muun muassa Claudia Jung vuonna 2014 ja Jan Ammann 2016.
Käännös suomeksi
Sipoon koulumuseo

| Sipoon koulumuseo |
| --- | --- |
Tyyppi:  Museo, koulumuseo 
Osoite:  Mårtensbyvägen 485, Tallmo ja Martinkyläntie 485, 04240 Talma  
Sijainti:  Sipoo 
Perustettu:  1994  
Koordinaatit:  60°24′07″N, 25°11′31″E
 fiSipoon koulumuseo 
  
Sipoon koulumuseo - Sibbo skolmuseum on museo, joka sijaitsee nykyisin Martinkylän vanhassa kyläkoulussa Sipoossa. Samoissa tiloissa on myös Sipoon kansalaisopiston toimintaa.
Museo sisältää yhden luokkahuoneen sekä koulun eteishallin.
Museo on auki sopimuksen mukaan.
Aiheesta muualla

Sipoon koulumuseo
Vansjärvi

Vansjärvi[lähde? ] (ven. Ванзозеро, Vanzozero) on taajama ja rautatieasema Pinduisen kaupunkikunnassa Karjalan tasavallan Karhumäen piirissä. Siitä käytetään myös nimeä Krivi.
Toinen maailmansota

Vanzozeron rautatieasema oli Muurmannin radalla pohjoisin paikka, jonka suomalaiset valtasivat jatkosodassa vuosina 1941–1944. Valtaus tapahtui hyökkäysvaiheen aikana marraskuussa 1941.Suomen Valtionrautatiet liikennöi Muurmannin radalla pohjoisimmillaan yhtä väliä etelämpänä olevalle Malygan asemalle (Malu) asti. Aseman lähistöllä on neuvostoliittolainen sankarihauta, johon on haudattu sodanjälkeisissä etsinnöissä löydettyjä kaatuneita. Metsässä on myös sodanaikaisia juoksuhautoja ja ruostuneita piikkilankoja.
Aiheesta muualla

parovoz.com: Vanozeron asema parovoz.com. Arkistoitu 30.6.2013. Viitattu 6.9.2007.
Työeläkevakuuttajat TELA

Työeläkevakuuttajat TELA ry on suomalaisten lakisääteistä työeläketurvaa hoitavien yksityisen ja julkisen alan työeläkevakuuttajien edunvalvontajärjestö. Tela on perustettu vuonna 1964.
Telan perustehtävänä on työeläkejärjestelmän vahvistaminen ja alan yleiseen toimintaympäristöön vaikuttaminen. Keskeisimpiä tehtäviä ovat alan edunvalvonta, viestintä ja yhteiskunnallinen koulutus.
Telan jäsenet

Telan jäseniä ovat kaikki lakisääteistä työeläketurvaa hoitavat työeläkevakuuttajat.
Työeläkevakuutusyhtiöt
Elo
Ilmarinen
Varma
Veritas Eläkevakuutus
TyEL- ja YEL-eläkekassat, Eläkesäätiöyhdistyksen kautta
TyEL-säätiöt, Eläkesäätiöyhdistyksen kautta
Kelan toimisuhde-eläkkeet
Kirkon eläkerahasto
Keva
Maatalousyrittäjien eläkelaitos
Merimieseläkekassa
Suomen Pankin eläkelaitos
Telan tehtävät > Edunvalvonta

Telan jäsenet vastaavat lakisääteisen työeläketurvan toimeenpanosta. Siitä syystä Telan edunvalvonnan painopiste on työeläkkeiden toimeenpanon ja työeläkevakuuttajien toimintaympäristöön liittyvissä kysymyksissä. Telan edunvalvonta ei koske työeläketurvan sisältöä.
Työeläketurva ja sen rahoitus vaikuttavat osaltaan työeläkejärjestelmään kohdistuvan luottamukseen. Tela huolehtii luottamuksesta jakamalla tietoa työeläketurvaan ja työeläkkeiden rahoitukseen sekä eläkepolitiikkaan liittyvistä asioista viestinnän ja yhteiskunnallisen koulutuksen avulla.
Telan tehtävät > Viestintä ja yhteiskunnallinen koulutus

Telan tehtävänä on viestiä alan asioista jäsentensä lisäksi myös medialle, viranomaisille, poliittisille päättäjille ja muille yhteistyökumppaneille. Työeläkesijoituksista viestitään myös eurooppalaiselle medialle. Tela osallistuu myös työeläkeasioita koskevaan yhteiskunnalliseen keskusteluun.
Telan toiveena on, että yhteiskunnan nykyiset ja tulevat päättäjät sekä vaikuttajat tuntevat työeläkealan peruskysymykset. Tätä toteutetaan Telan järjestämän yhteiskunnallisen koulutuksen kautta. Telan vastuulla on myös työeläkevakuuttajien hallintoon valittujen uusien hallitusten ja hallintoneuvostojen jäsenten koulutus. Koulutuksella varmistetaan, että heillä on työeläkelaitosten hallintoa koskevan lainsäädännön vaatimat riittävät tiedot työeläkevakuutustoimintaan ja työeläkesijoituksiin liittyvistä kysymyksistä.
Telan tehtävät > Sijoitustoiminnan tilastot

Tela kerää jäseniltään neljännesvuosittain tiedot sijoitusvarojen määrästä ja kohdentumisesta. Markkina-arvoihin perustuvaa tilastotietoa on kerätty vuodesta 1997 alkaen. Eläkesäätiöiden ja -kassojen A-osastojen (lisäeläke) tiedot kerätään kerran vuodessa.
Sijoitustoiminnan tuottotiedot kerätään kaikilta jäseniltä puolivuosittain samoin kuin yksityisalojen jäsenten vakavaraisuutta koskevat tiedot. Suurimpien jäsenten tuottotiedot kerätään neljännesvuosittain.
Tilastojen yhteenvetotiedot esitetään Telan verkkosivuilla. Sijoitusvarojen määrää ja kohdentumista koskevat tilastot alkavat vuodesta 1997 ja tuottoja koskevat tilastot vuodesta 1998.
Organisaatio > Hallitus ja toimitusjohtaja

Telan hallitus vuodelle 2023 valittiin yhdistyksen vuosikokouksessa 13. huhtikuuta 2023 :
Puheenjohtaja: toimitusjohtaja Risto Murto, Varma
I varapuheenjohtaja: toimitusjohtaja Carl Pettersson, Elo
II varapuheenjohtaja: toimitusjohtaja Jaakko Kiander, Keva
III varapuheenjohtaja: toimitusjohtaja Hannu Hokka, Apteekkien Eläkekassa (Eläkesäätiöyhdistys)
Jäsenet:
Toimitusjohtaja Heli Backman, Maatalousyrittäjien eläkelaitos Mela
Toimitusjohtaja Carl Haglund, Veritas
Toimitusjohtaja Jari Puhakka, Merimieseläkekassa
Toimitusjohtaja  Jouko Pölönen, Ilmarinen
Kirkkoneuvos Juha Tuohimäki, Kirkon eläkerahasto
Toimitusjohtaja Timo Toropainen, Eläkesäätiöyhdistys
Telan toimitusjohtajana on  syyskuusta 2011 lähtien toiminut Suvi-Anne Siimes.
Aiheesta muualla

Telan verkkosivut
Tela Twitterissä
Urho Jokinen

Urho Sven Valdemar Jokinen (26. maaliskuuta 1924 Raisio – 25. toukokuuta 1996 Rusko) oli suomalainen toimittaja ja kommunistinen teoreetikko. Jokinen oli Tiedonantajan (1970–1984) ja Uuden Päivän (1960–1962, 1964–1965) päätoimittaja ja hän kuului Suomen Kommunistisen Puolueen poliittiseen toimikuntaan. 1970- ja 1980-luvuilla Jokinen oli SKP:n taistolaisen opposition johtava ideologi.
Elämä > Nuoruus

Urho Jokinen syntyi Raisiossa 1924 punaiseen sukuun. Sukulaisia oli kuollut sisällissodassa ja vankileireillä. Äiti Ellen Harmovaara oli vaarassa joutua teloitetuksi 15-vuotiaana. Harmovaara kasvatti Urhoa ja tämän sisaruksia yksin, kun muurari-isä Urho Valdemar Jokinen loikkasi 1920- ja 1930-lukujen vaihteessa Neuvostoliittoon eikä hänestä kuultu sen jälkeen. Vuonna 1933 Urho oli mukana äitinsä ja isoäitinsä epäonnistuneessa yrityksessä ylittää itäraja. Naiset tuomittiin valtiopetoksesta vankilaan ja pojan tie vei kolmeksi vuodeksi turkulaiseen lastenkotiin.
Jokinen harrasti urheilua Turun Weikoissa ja Turun Tovereissa. Vuonna 1942 hän voitti nyrkkeilyn piirimestaruuden.
Vuonna 1942 Jokinen avioitui kirjanpitäjä Irja Annikki Winkin kanssa ja hänet kutsuttiin armeijaan. Hän palveli jatkosodassa mittausalikersanttina Russarön linnakkeessa syksyyn 1944 asti.